Класификатор на информация:

Ниво 1 TLP- GREEN

МИНИСТЕРСТВО НА ЗЕМЕДЕЛИЕТО И ХРАНИТЕ

**ИЗПЪЛНИТЕЛНА АГЕНЦИЯ ПО ГОРИТЕ**

гр. София, бул. “Христо Ботев” № 55, тел. 98511552, ел. поща: iag@iag.bg



**ДО НАЦИОНАЛЕН СЪВЕТ ЗА**

**БИОЛОГИЧНО РАЗНООБРАЗИЕ КЪМ**

**МИНИСТЕРСТВО НА ОКОЛНАТА**

**СРЕДА И ВОДИТЕ**

**Относно:** Концепция за разработване на специфични и подробни природозащитни цели на ниво защитена зона за зони от екологичната мрежа Натура 2000.

По отношение на разработените специфични и подробни природозащитни цели на ниво защитена зона за зони от екологичната мрежа Натура 2000, Изпълнителна агенция по горите Ви уведомява следното:

Разработените параметри и методическите насоки за тяхното определяне не съответстват с разпоредбите на Закона за горите и подзаконовата му нормативна уредба. В тази връзка, Ви информираме, че нормативно определените изисквания са следните:

1. Пълнота – средно претеглена, нормативните изисквания, за която са определени в:

* Чл. 6, ал. 3 от Наредба №8 за сечите в горите;
* ДР, т. „23“ от Наредба №8 за сечите в горите;
* приложение № 4, т. „г“ от Наредба №18 за инвентаризация и планиране в горските територии.

1. Състав (средно претеглен), нормативните изисквания, за който са определени в:

* Чл. 24, ал. 2 от Наредба №18 за инвентаризация и планиране в горските територии;
* чл. 64, ал. 2 от Наредба №18 за инвентаризация и планиране в горските територии;
* Приложение № 4, т. „а“, „б“ от Наредба №18 за инвентаризация и планиране в горските територии.

1. Средна възраст (средно претеглена), нормативните изисквания, за която са определени в:

* чл. 102 от Закона за горите;
* чл. 6, ал. 3 от Наредба №8 за сечите в горите;
* ДР, т. „2“, „3“, „9“ и „24“ от Наредба №8 за сечите в горите;
* Приложение № 4, т. „в“, от Наредба №18 за инвентаризация и планиране в горските територии;

1. Гори във фаза на старост, нормативните изисквания, за които са определени в:

* чл. 72, т. „6“, „8“ от Наредба №8 за сечите в горите;
* ДР, т. „43“ от Наредба №8 за сечите в горите;
* чл. 43, ал. 11, чл. 44, ал. 7, чл. 66, ал. 6, чл. 75, ал. 5 Приложение 16, т. „4“ от Наредба 18 за инвентаризация и планиране в горските територии.

1. Количество мъртва дървесина, нормативните изисквания, за която са определени в:

* Чл. 24, ал. 4, чл. 25, ал. 2, т. 6, чл. 26, ал. 1, Приложение 1, т. 11 и Приложение 2, т. 3.2.4 и Приложение 4, т. „к“ от Наредба №18 за инвентаризация и планиране в горските територии;
* Чл. 5 ал. 2, т. 6, чл. 35д, ал. 7, Чл. 65 ал. 2, т. 7 ДР, т. 39 от Наредба №8 за сечите в горите.

1. Наличие на биотопни дървета, нормативните изисквания, за които са определени в:

Чл. 24, ал.7, чл. 34, ал. 3, чл. 35, ал. 3, чл. 50, ал. 10, чл. 65, ал. 3, ДР, т. 42. от Наредба №8 за сечите в горите.

Имайки предвид гореизложеното, Изпълнителната агенция по горите счита, че разработените специфични и подробни цели на ниво защитена зона за зони от екологичната мрежа Натура 2000, съгласно приетата концепция, следва да бъдат прецизирани така, че да не противоречат на действащата нормативна уредба.

Приложение: Действащи норми по отношение на параметрите за специфични природозащитни зони.

**С уважение,**



**НД/ГС**