**Пълнота (напр. не по-малка от 0,5) – средно претеглен**

**Наредба 8 за сечите в горите**

В зависимост от вида на сечта, разпоредбите на наредбата позволяват различна стойност на пълнотата.

Чл. 6, ал. 3. Интензивността и повторяемостта на отгледните сечи са в зависимост от пълнотата и склопеността на насаждението, както и от състава, възрастта и състоянието му.

ДР 23. (изм. - ДВ, бр. 84 от 2020 г., в сила от 29.09.2020 г.) "Пълнота" е степен на наситеност на площта на насаждението с дървесина. Тя се определя в относителна стойност от количеството на дървесина на единица горска площ - като съотношение на запаса на дървостоя в дадена възраст и условия на месторастене на 1 ha и запаса на нормално (еталонно) насаждение при същата възраст и условия на месторастене, взет от растежни таблици. Вместо запасите при определянето на пълнотата може да се използват общата кръгова площ на действителното насаждение на 1 ha и кръговата площ на еталонното насаждение. Изразява се в десети части от единицата. Определянето на пълнотата се извършва съгласно приложение № 4 от наредбата по чл. 18, ал. 1 от Закона за горите.

**Наредба 18 за инвентаризация и ГСП**

Приложение № 4

г. Пълнота.

Пълнотата на пълно или частично (по репрезентативните методи) измерените насаждения се определя като отношение на запаса на хектар на насаждението към запаса на нормалното насаждение, взет от съответните растежни таблици за същата възраст и бонитет. В тези насаждения, както и в пробните площи, се допуска определянето на пълнотата по отношението на кръговата площ на насаждението на 1 ха да е по-висока от тази определена по растежните таблици. Пълнотата на неклупираните насаждения се определя по отношението на кръговата площ за хектар на насаждението, установена по метода на Битерлих, призмата на Анучин, по комбинирания метод или друг метод и кръговата площ на нормалното насаждение при същата възраст и бонитет, взети от съответната растежна таблица. При наличие на части от насаждението, които се отклоняват от преобладаващата пълнота, но са разположени мозаично и на малки площи, поради което не могат да се определят като отделни насаждения, се посочват и отклоненията й при описание на строежа. Пълнотата на несклопените култури се приема за 1,0 при пълен брой на фиданките по приетата схема на залесяване и 0,9, 0,8, 0,7 и т.н. при съответното намаление броя на фиданките. При смесените насаждения пълнотата се определя като сума от частните пълноти на дървесните видове. Участието на видовете се получава като процент на частната пълнота от общата пълнота. В д в у е т а ж н и т е н а с а ж д е н и я пълнотата се определя поотделно за всеки етаж. Сумата от пълнотите на етажите може да бъде по-голяма от 1,0. За всички насаждения се определя склопеност на дървостоя. Точността при определяне на склопеността е +/- 0,1. За насажденията, за които пълнотата не може да се определи, същата се приема за равна на склопеността.

**Състав (средно претеглен)**

**Наредба 18 за инвентаризация и ГСП**

Чл. 24. (2) Типовете месторастения се определят по утвърдена от изпълнителния директор на Изпълнителната агенция по горите Инструкция за установяването и картирането на типовете горски месторастения и **определяне на състав**, подходящ за условията на месторастене и Класификационна схема на типовете горски месторастения в Република България.

Чл. 64. (2) Елементи на организация и стопанисване на горските територии са целите на стопанството по категории гори, видът на горите, стопанските класове, турнусите на сеч, **видовият състав**, системите за сеч и методите за възобновяване на горите.

Приложение № 4

а. Състав по дървесни видове.

Видовият състав на насажденията се определя по елементи гора, според участието по запас на отделните дървесни видове, ако средната височина е над 3 м. За млади насаждения с височина до 3 м, на които не се определя запас, съставът се определя по процентното участие на броя на отделните дървесни видове от общия брой дървета. Дървесните видове се означават с условните им обозначения, а участието им в състава на насажденията се описва с цели числа (с цифри от 1 до 10), в зависимост от процентното им участие по запас. Видове, чийто запас не надвишава 0,1 от запаса на насаждението, се посочва, че участват единично. 61 3 В състава на младите насаждения семенниците и надлесните дървета се описват отделно, а запасът им не се включва в запаса на насаждението и се показва на отделен ред. При установяване на видовия състав на насажденията от дозряващия и зрелия клас, запасът на надлесните дървета се включва в общия запас на насаждението. Съставът на несклопените култури, когато не се разчита на появилите се издънки да участват в бъдещия състав, се определя като: 1. При залесяване с нормален брой фиданки на 1 хa, когато всички фиданки са се прихванали, насаждението се описва като чиста култура (10 десети с пълнота 1,0) и единично участие на издънки. 2. Когато не всички залесени фиданки, съгласно възприетата схема, са се прихванали, културата се описва с участие на видовете 10, 9 и т.н. десети в зависимост от процента на прихващане, а останалите 1, 2 и т.н. десети от състава се посочват като издънки (независимо от броя им). При вписването на видовия състав трябва да се спазва последователността в посока на по-малкото участие на отделните дървесни видове, така че на първо място да фигурира преобладаващия дървесен вид. При еднакво участие на два или повече вида на първо място се вписва видът, чието участие в състава е лесовъдски най-оправдано. Точността при определяне на състава е до 1/10 (+/- 10%). Храстите не участват в състава на насажденията. Дървесни видове, които участват в общия склоп на насажденията, но в зряла възраст не могат да достигнат височината на основния дървостой, се описват като подлес.

б. Площ по дървесни видове.

Определя се и се вписва площта на всеки дървесен вид от общата площ на насаждението, според неговото участие в състава на насаждението. Общата площ и площта по дървесни видове се дава с точност от 0.1 хa.

**Средна възраст (средно претеглена)**

**Закон за горите**

**Чл. 102.** Възобновителни сечи се провеждат при възраст не по-малка от:

1. 80 години във високостеблените гори с изключение на брезовите, върбовите и тополовите, както и изкуствено създадените насаждения извън естествения им район на разпространение;

2. 50 години в издънковите гори за превръщане в семенни;

3. 15 години за акациевите гори и 20 години за останалите нискостеблени гори.

**Наредба 8 за сечите в горите**

Чл. 6 (3) Интензивността и повторяемостта на отгледните сечи са в зависимост от пълнотата и склопеността на насаждението, както и от състава, възрастта и състоянието му.

ДР

2. "Възраст на количествена зрялост" е възрастта, в която насаждението произвежда максимално количество дървесина.

3. "Двуетажни насаждения" са насаждения, съставени от видове с противоположни изисквания към светлината, при които светлолюбивите формират първи етаж, а сенкоиздръжливите - втори етаж. Минималната пълнота на всеки етаж поотделно е над 0,3. Разликата във възрастта на двата етажа е не по-голяма от два класа на възраст.

9. "Едновъзрастно насаждение" е насаждение, в което разликата във възрастта на дърветата е в рамките на един клас на възраст. За високостъблените насаждения един клас на възраст е 20 години, а за издънковите за превръщане липовите, брезовите и трепетликовите - 10 години, за, нискостъблените и тополовите насаждения - 5 години.

24. "Разновъзрастно насаждение" е насаждение, в което разликата във възрастта на дърветата е по-голяма от един клас на възраст.

**Наредба 18 за инвентаризация и ГСП**

Приложение № 4

в. Възраст. Възрастта на дървостоя се определя както следва: 1. За а б с о л ю т н о е д н о в ъ з р а с т н и т е насаждения - чрез отсичане на дървета или по пъновете на отсечените вече дървета, както и по данни за годината на голата сеч или на създаването на културата. 2. За о т н о с и т е л н о е д н о в ъ з р а с т н и т е (в границите на един клас на възраст) - чрез средни пробни дървета по класове или степени на дебелина, възрастта на които се отчита в основата на дървото, след отсичане; с помощта на проба от Преслеров свредел; чрез засек или на пънове от наскоро отсечени дървета. 3. За р а з н о в ъ з р а с т н и т е ч и с т и н а с а ж д е н и я (с разлика във възрастите на отделните дървета повече от два класа): - когато могат да се обособят етажи (възрастови поколения), възрастта на всеки етаж се определя, както при относително едновъзрастно насаждение; - когато не могат да се обособят етажи (при разкъсан склоп) – по средната възраст на преобладаващите относително едновъзрастни групи от дървостоя с най-важно стопанско значение, които дават облика на насажденията. Определят се и се вписват и възрастите на по-младите или по-стари групи от дървостоя, установени по начина, описан за относително разновъзрастните. 4. За р а з н о в ъ з р а с т н и т е с м е с е н и н а с а ж д е н и я се определя възрастта на всеки дървесен вид. Възрастта на преобладаващия дървесен вид се приема за средна възраст на насаждението. При определяне на границите на възрастите и средната възраст не трябва да се взема под внимание възрастта на единичните стари дървета, за които възрастта се дава отделно в таксационното описание. Закръгляването на възрастта е една година - за насаждения и култури до 30 годишна възраст, и пет години - за останалите, независимо от произхода, възрастовите групи или класовете на възраст и състава на насажденията. 5. Определената възраст на насажденията (без тополовите и нискостъблените гори) се запазва без изменение до края на действието на инвентаризацията. 62 4 6. В случаите, когато горскостопанския план и програма се изработват след годината за извършване на инвентаризацията, към определената с инвентаризацията възраст, се прибавят и изминалите години до изработването на плана и програмата, като се спазват условията на т. 4 и т. 5.

**Гори във фаза на старост**

**Наредба 8 за сечите в горите**

**Чл. 72.**

6. не се допускат сечи в горите във фаза на старост с изключение на случаите на повреди над 50 на сто от площта на насаждението;

8. в горите във фаза на старост, през които преминават съществуващи горски пътища и други инфраструктурни обекти, при доказана необходимост се допуска сеч на единични сухи, повредени, застрашаващи или пречещи на безопасното движение на хора и пътни превозни средства дървета или на нормалното функциониране на инфраструктурните обекти по реда на чл. 51б.

ДР 43. "Гора във фаза на старост" е гора в последната фаза на естествена динамика на горското насаждение, без значими интервенции - не е съществено повлияна от едроплощни природни нарушения и антропогенни въздействия и е с възраст на основните дървесни видове над 100 години, като по този начин притежава екосистемни характеристики на предклимаксно съобщество. Характеристиките на гората във фаза на старост задължително включват неравномерна пространствена структура на дървостоя, която осигурява разнообразни природни местообитания и видово биоразнообразие, доминирано от късносукцесионни представители, включително при възобновяването, характерни за съответните горски хабитати.

**Наредба 18 за инвентаризация и ГСП**

Чл. 43 (11) Гори с висока консервационна стойност са: 3. гори във фаза на старост;

Чл. 44 (7) Горските територии по чл. 5, ал. 3, т. 3 от Закона за горите се определят с общите устройствени планове, други актове за тяхното обявяване или с утвърждаването на областните планове за развитие на горските територии. Горите с висока консервационна стойност се определят при извършване на горска сертификация от сертифициращия орган.

Чл. 66 (6) Определените с областния план за развитие гори във фаза на старост в идентифицираните типове горски местообитания се отразяват в горскостопанския план.

Чл. 75 (5) В насажденията, определени и отделени за осигуряване на гори във фаза на старост, не се планират и провеждат горскостопански дейности и добив на дървесина освен в случаите на големи природни нарушения на площ, по-голяма от 30 % от съответната площ на гората във фаза на старост.

Приложение 16

4. Гори във фаза на старост. Представя се опис на определените гори във фаза на старост по отдели и подотдели и съответните им площи, разпределени по типове местообитания.

**Количество мъртва дървесина**

**Наредба 18 за инвентаризация и ГСП**

Чл. 24 (4) В защитените зони по Закона за биологичното разнообразие се отразяват типовете горски природни местообитания от приложение № 1 към закона и се проучва и определя количеството мъртва дървесина и биотопни дървета по методика, утвърдена от изпълнителния директор на Изпълнителната агенция по горите.

Чл. 25, ал. 2, т. 6. количество на стоящата и лежащата мъртва дървесина и процент спрямо запаса на насаждението;

Чл. 26. (1) В резултат от теренните проучвания се оформя електронно таксационно описание по образец съгласно приложение № 4, което включва всички данни от теренните проучвания, както и: 3. запасите на стоящата и лежаща мъртва дървесина в случаите, когато се изисква;

Приложение 1 – Теренни проучвания

11. Други дейности, допустими по Наредбата - проучване на биологичното разнообразие,

обем мъртва дървесина и други съгласно утвърдени методики, установява състоянието

на сервитутите на енергийните обекти и на дърветата в прилежащите насаждения, които

представляват потенциална опасност за енергийните обекти

Приложение 2

3.2.4. Определяне запаса на стояща и паднала мъртва дървесина по насаждения,

Приложение 4

к. Запас на мъртва дървесина. Определя се съобразно възприетата методика

**Наредба 8 за сечите в горите**

Чл. 5.(2) При провеждането на сечите се спазват следните общи принципи:

6. опазване на биотопна дървесина, включително стояща и лежаща мъртва дървесина, дървета с хралупи и гнезда.

35д, ал. 7 Запазват се отделни дървета с хралупи и мъртва дървесина в стоящо и лежащо състояние.

Чл. 65 ал. 2, т. 7. поддържане на мъртва дървесина от 8 до 10 на сто от запаса на насажденията, с изключение на горите I клас на пожарна опасност;

ДР 39 "Мъртва дървесина" е съвкупност от неживата дървесна биомаса в насаждението, с изключение на мъртвата горска постилка, която е следствие от естествени процеси на отпад и гниене или горскостопански дейности. Мъртвата дървесина се състои от стояща мъртва дървесина (стоящи изсъхнали дървета и пречупени стъбла, които са резултат от естествени процеси на отпад), лежаща мъртва дървесина (паднали и изкоренени дървета, стъбла и клони, резултат от естествени процеси и дърводобивна дейност) и пънове (част от основата на стъблото, която остава след отрязването му).

**Наличие на биотопни дървета**

Чл. 24 (7) Окончателната фаза се провежда при склопеност на дървостоя в сечището не по-голяма от 0,4 и покритие над 80 на сто на площта с достатъчно количество укрепнал подраст. При провеждането на окончателната фаза в площните сечища се оставят от 3 до 5 биотопни дървета от зрелия дървостой на един хектар. Окончателна фаза се провежда не по-рано от 3 години след предходната фаза.

Чл. 34 (3) Интензивността на санитарната сеч е в зависимост от обема на повредената и/или повалената дървесина, като се оставят от 3 до 5 биотопни дървета на един хектар.

Чл. 35 (3) Интензивността на принудителната сеч е в зависимост от обема на повредената и/или повалената дървесина, като се оставят от 3 до 5 биотопни дървета на един хектар.

Чл. 50 (10) За запазване на единични дървета включително биотопни, когато е разрешено цялостно отсичане на дървостоя, оставащите на корен дървета включително биотопни се отбелязват с видим знак на височина 130 см по начин, неувреждащ кората. Начинът на отбелязване се отразява в карнет-описа и технологичния план за добив на дървесина.

Чл. 65 (3) При маркирането на насаждения за сеч се запазват най-малко 3 - 5 бр. дървета на хектар с диаметър над 20 см на височина 130 см с цел осигуряване на биотопна дървесина. Определените биотопни дървета се обозначават с траен знак.

ДР 42. (нова - ДВ, бр. 72 от 2015 г.) "Биотопни дървета" са стоящи живи или мъртви дървета със специфични характеристики, които са реално или потенциално местообитание за живи организми, включващи: стари дървета; дървета с хралупи или гнезда; дървета със значително покритие от мъхове, лишеи и гъби; единични дървета в открити пространства; високи/надлесни дървета в периферията на гората; дървета с индикации за използване от животински организми; дървета, осигуряващи хранителна база; групи дървета със значима стойност от ландшафтен и/или биологичен характер.